Predkladacia správa

Materiál „Správa o implementácii a čerpaní predvstupových nástrojov, štrukturálnych fondov a Kohézneho fondu programového obdobia 2004 - 2006 a iných finančných nástrojov             k 31. 12. 2008“ sa dotýka programového obdobia 2004 - 2006 a je predkladaný podpredsedom vlády SR pre vedomostnú spoločnosť, európske záležitosti, ľudské práva a menšiny, ministrom financií a ministrom výstavby a regionálneho rozvoja. Materiál bol vypracovaný na základe uznesenia vlády SR číslo 925/2004 bod B.4.

Prvá časť popisuje stav implementácie Prechodného fondu, stav v implementácii Nórskeho finančného mechanizmu, finančného mechanizmu EHP a Švajčiarskeho finančného mechanizmu v Slovenskej republike.

Druhá časť materiálu je venovaná koordinácii finančného riadenia a tiež riadenia zo strany RO CSF, stavu čerpania prostriedkov zo štrukturálnych fondov a Kohézneho fondu skráteného programového obdobia 2004 – 2006 k 31. 12. 2008. 

Na základe medzirezortného pripomienkového konania bola vytvorená nová podkapitola      II. 3. 4. „Spätné overenie verejného obstarávania“, ktorú požadovalo doplniť Ministerstvo výstavby a regionálneho rozvoja SR.

Osobitne sa správa venuje stavu overovania výdavkov a systémov riadenia a kontroly          k 31. 12. 2008, nezrovnalostiam  a  overovaniu účinnosti systémov riadenia a kontroly a overovaním deklarovaných výdavkov. 
Samostatne je popísaná činnosť Najvyššieho kontrolného úradu Slovenskej republiky, ktorá obsahuje súhrnné zhodnotenie kontrolných akcií NKÚ SR vykonaných v druhom polroku 2008 a sú tu uvedené príklady zistených nedostatkov.

Desiata kapitola materiálu informuje o auditoch vykonaných zo strany Európskej komisie a Európskeho dvora audítorov za rok 2008.

Záverečná časť predkladaného materiálu hodnotí stav implementácie opatrení so zameraním na pomoc rómskym marginalizovaným skupinám k 31. 12. 2008.

Na vypracovaní materiálu sa podieľali Úrad vlády SR, Ministerstvo financií SR, Ministerstvo výstavby a regionálneho rozvoja SR v spolupráci s ministerstvami zapojenými do systému implementácie štrukturálnych fondov a Kohézneho fondu a Najvyšší kontrolný úrad SR.

Materiál prešiel medzirezortným pripomienkovým konaním, pripomienky boli vyhodnotené a zapracované do materiálu. Materiál sa predkladá na rokovanie vlády SR bez rozporov. 

Predkladaný materiál nemá finančný, ekonomický, environmentálny vplyv, vplyv na zamestnanosť ani podnikateľské prostredie.